Ford EcoSport

Ford EcoSport on Fordin vuodesta 2003 lähtien valmistama pieni crossover-tyyppinen henkilöauto. Sen ensimmäisen sukupolven mallia ei tuotu lainkaan Euroopan markkinoille.

 Ford EcoSport I (2003–2012) 

Ensimmäisen sukupolven EcoSport perustui eurooppalaisiin Fiesta- ja Fusion-malleihin, ja sen valmistus alkoi vuonna 2003 Brasiliassa.

EcoSport oli saatavana turboahdetulla 1,0-litraisella (95 hv) bensiinimoottorilla, 1,6-litraisella (110 hv) flexifuel-moottorilla ja 2,0-litraisella (145 hv) vapaasti hengittävällä bensiinimoottorilla. Vientiin valmistettiin myös 1,4-litraista (68 hv) TDCi-dieselmoottoria. Kaikkien moottorien yhteydessä oli vakiona etuveto ja viisivaihteinen manuaalivaihteisto. 2,0-litraisen yhteyteen oli saatavana myös neliportainen automaattivaihteisto tai neliveto. 1,0-litrainen moottori poistui valikoimasta vuonna 2006.
vasen|pienoiskuva|Ensimmäisen sukupolven facelift-malli.
Vuoden 2007 lopussa mallin keulan ilmettä uudistettiin ja kojetaulu tehtiin paremmista materiaaleista.

 Ford EcoSport II (2012–) 

Toisen sukupolven EcoSportin ensiesiteltiin Intian New Delhissä tammikuussa 2012. Auto perustuu Fordin globaalille pohjalevylle, jota käytetään myös valmistajan Fiesta-, B-Max-, Transit Courier- ja Ka+-malleissa. Suomeen EcoSport saapui kesällä 2016.

Vuoden 2013 Euro NCAP -kolaritestistä EcoSport sai tulokseksi neljä tähteä viidestä.

Suomessa EcoSportiin on saatavana kolmisylinterinen turboahdettu 1,0-litrainen (125 hv) EcoBoost-bensiinimoottori tai 1,5-litrainen (95 hv) TDCi-dieselmoottori. Molemmat on varustettu viisivaihteisella manuaalivaihteistolla. Muilla markkinoilla on tarjolla myös 1,5- (112 hv), 1,6- (110 hv) ja 2,0-litraiset (143 hv) bensiinimoottorit, joista 2,0 litran moottorin yhteyteen on valittavissa neliveto tai PowerShift-kaksoiskytkinvaihteisto. Nelivedon yhteydessä voimansiirtona on aina kuusivaihteinen manuaalivaihteisto, etuvetoisena viisivaihteinen. 
vasen|pienoiskuva|Toisen sukupolven facelift-malli.
Marraskuussa 2016 Los Angelesin autonäyttelyssä esiteltiin  kasvojenkohotuksen läpikäynyt EcoSport. Auto sai muun muassa uudempia Ford-malleja vastaavan keulailmeen ja täysin uudistetun sisustan. 

 Lähteet 

 Aiheesta muualla 

EcoSport
Luokka:J-segmentin autot
Luokka:2000-vuosikymmenen autot
Luokka:2010-luvun autot
Luokka:2020-luvun autot